CELEX: 62016TN0733
Language: et
Date: 2016-10-18 00:00:00
Title: Kohtuasi T-733/16: 18. oktoobril 2016 esitatud hagi – Banque Postale versus EKP

5.12.2016   
            
            
               ET
            
            
               Euroopa Liidu Teataja
            
            
               C 454/32
            
         
      18. oktoobril 2016 esitatud hagi – Banque Postale versus EKP
      (Kohtuasi T-733/16)
      (2016/C 454/55)
      Kohtumenetluse keel: prantsuse
      
         Pooled
      
      
         Hageja: Banque Postale (Pariis, Prantsusmaa) (esindajad: advokaadid E. Guillaume ja L. Coudray)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Keskpanga 24. augusti 2016. aasta otsus taotluse kohta, mille Banque Postale esitas määruse (EL) nr 575/2013 artikli 429 lõike 14 alusel, et saada luba arvata finantsvõimenduse määra arvutamisel riskipositsiooni näitajast välja avaliku sektori asutuste vastu suunatud nõuetele vastavad riskipositsioonid;
               
            
                  —
               
               
                  mõista kõik kohtukulud välja Euroopa Keskpangalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et Euroopa Keskpank (EKP) rikkus õigusnormi, kuna 26. augusti 2016. aasta otsus taotluse kohta, mille Banque Postale esitas, et saada luba arvata finantsvõimenduse määra arvutamisel riskipositsiooni näitajast välja avaliku sektori asutuste vastu suunatud nõuetele vastavad riskipositsioonid (edaspidi „vaidlustatud otsus“), oli enneaegne.
               
            
                  2.
               
               
                  Teine väide, et EKP-l puudub kaalutlusõigus Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT 2013, L 176, lk 1; edaspidi „määrus nr 575/2013) artikli 429 lõike 14 kohaldamisel.
               
            
                  3.
               
               
                  Kolmas väide, et vaidlustatud otsuse vastuvõtmisel on EKP rikkunud õigusnorme seoses eelkõige järgmiste asjaoludega:
                  
                              —
                           
                           
                              finantsvõimenduse puudumine Banque Postale’i koondatud säästuhoiuste valdkonnas;
                           
                        
                              —
                           
                           
                              väidetav maksete tasumata jätmise risk Caisse des dépôts et consignations’i ja Prantsuse riigi poolt;
                           
                        
                              —
                           
                           
                              väidetav tegevusrisk Banque Postale’i koondatud säästuhoiuste kogumisel.